CELEX: 22018D1525
Language: da
Date: 2018-09-28 00:00:00
Title: Afgørelse nr. 1/2018 truffet af AVS-EU-Ambassadørudvalget af 28. september 2018 om meddelelse af decharge til direktøren for Det Tekniske Center for Samarbejde på Landbrugsområdet og i Landdistrikterne (TCL) for gennemførelsen af centrets budget for regnskabsårene 2001, 2002 og 2003 [2018/1525]

12.10.2018   
               
               
                  DA
               
               
                  Den Europæiske Unions Tidende
               
               
                  L 256/117
               
            
         AFGØRELSE Nr. 1/2018 TRUFFET AF AVS-EU-AMBASSADØRUDVALGET
         af 28. september 2018
         om meddelelse af decharge til direktøren for Det Tekniske Center for Samarbejde på Landbrugsområdet og i Landdistrikterne (TCL) for gennemførelsen af centrets budget for regnskabsårene 2001, 2002 og 2003 [2018/1525]
         AVS-EU-AMBASSADØRUDVALGET HAR —
         under henvisning til partnerskabsaftalen mellem på den ene side medlemmerne af Gruppen af Stater i Afrika, Vestindien og Stillehavet og på den anden side Det Europæiske Fællesskab og dets medlemsstater (1), særlig bilag III, artikel 3, stk. 4,
         under henvisning til AVS-EF-Ministerrådets afgørelse nr. 1/2000 af 27. juli 2000 om overgangsforanstaltninger for perioden mellem den 2. august 2000 og ikrafttrædelsen af AVS-EF-partnerskabsaftalen (2),
         under henvisning til balancerne for Det Tekniske Center for Samarbejde på Landbrugsområdet og i Landdistrikterne for regnskabsårene 2001, 2002 og 2003, der blev opgjort henholdsvis den 31. december 2001, den 31. december 2002 og den 31. december 2003,
         under henvisning til revisorernes beretning om centrets regnskaber for regnskabsårene 2001, 2002 og 2003,
         efter at have gjort sig bekendt med svarene fra centrets direktør på revisorernes bemærkninger, og
         ud fra følgende betragtninger:
         
                     (1)
                  
                  
                     Centrets indtægter for regnskabsårene 2001, 2002 og 2003 bestod hovedsaglig af bidrag fra Den Europæiske Udviklingsfond på henholdsvis 13 151 076 EUR, 15 906 102 EUR og 14 880 000 EUR.
                  
               
                     (2)
                  
                  
                     Direktørens gennemførelse af centrets budget for regnskabsårene 2001, 2002 og 2003 er i sin helhed foretaget på en sådan måde, at der kan meddeles vedkommende decharge for gennemførelsen af disse budgetter —
                  
               TRUFFET FØLGENDE AFGØRELSE:
         
            Eneste artikel
            På grundlag af revisorernes beretninger samt balancerne for de tilsvarende regnskabsår meddeler udvalget hermed direktøren for Det Tekniske Center for Samarbejde på Landbrugsområdet og i Landdistrikterne decharge for gennemførelsen af centrets budget for regnskabsårene 2001, 2002 og 2003.
         
         
            Udfærdiget i Bruxelles, den 28. september 2018.
            
               
                  På AVS-EU-Ambassadørudvalgets vegne
               
               Ammo Aziza BAROUD
               
                  Formand
               
            
         
         
            (1)  EFT L 317 af 15.12.2000, s. 3.
         
            (2)  EFT L 195 af 1.8.2000, s. 46.